1Kor 15,12-20
· Bevezetés: „nagyszombati” cikk.
· Nagypéntek és húsvét közvetlenül összetartozik: Jézus szavai az evangéliumokban, apostolok bizonyságtételei: Jézus „meghalt – feltámadt”.
· Egyik sem lehetett volna a másik nélkül.
· „Elvégeztetett” = „ki van egyenlítve” (számla). Jézus halálával a megváltás kész.
· Mit hozott Jézus feltámadása? Mit hozott Ő maga azzal, hogy feltámadt?
· Megjelent a tanítványoknak, az Őt követőknek, ezzel visszaadta hitüket, reménységüket. Személyes találkozásra volt és van szükség Jézussal. Ehhez akkor látni kellett Jézust, de Ő kimondja: „boldogok, akik nem látnak és hisznek”.
· Az átlag zsidó hitt az utolsó napon való feltámadásban (ld. Márta), de ez nem adott neki igazi reménységet. Jézus többet hozott: Ő „a feltámadás és az élet”, Őt kell „megtalálnunk”. Nélküle az Atyához sem mehetünk.
· Ma a Jézussal való személyes találkozás másképpen történik, mint akkor: „nem látunk és hiszünk” (Jn 20,29; 1Pt 1,8). Ez a hit volt veszélyben a korinthusi gyülekezetben.

· Pálnak megjelent Jézus, „látta Őt” (1Kor 9,1). A gyülekezet mondhatta erre, hogy „de mi nem láttuk”. Ezért megy bele a „mi lett volna, ha…” érvelésbe.

· Ők általában a feltámadásban nem hisznek (láthatókhoz ragaszkodnak, görög filozófiák hatása, ld. Athén).

· De nem veszett el teljesen a hitük: ragaszkodtak ahhoz az igazsághoz, hogy Krisztusban megszabadultak a bűneiktől.

· Pál megmutatja, hogy ez a kettő nem fér össze egymással: „ha Krisztus nem támadt fel… még bűneitekben vagytok”.
· Ha Jézus nem támadt volna fel, akkor is „elvégeztetett” volna a váltságunk, de nem tudnánk hinni benne, így nem volna a miénk.

· Vagy ha mégis hinne benne valaki, hiábavaló volna a hite; ha tanúskodna, hamis tanú lenne; ha Jézust hívná segítségül, „holtakhoz fordulna az élő helyett”.
· Ahhoz, hogy Jézus által az Atyához mehessünk, segítségül hívhassuk… neki élnie kell. A tanítványok is az élő Krisztussal találkoztak, nekünk is az élő Krisztussal kell találkoznunk – vele kell élnünk. Ezt a Szentlélek által teszi lehetővé.
· „Ámde Krisztus feltámadt.” Miből láthatják / hallhatják meg ezt a hitetlenek?
· Látniuk kell, hogy „mások” vagyunk, hogy „úgy is élünk”, hogy „többletünk” van (nemcsak az itteni, látható élet); hogy nem tekintjük végső otthonunknak ezt az életet, de bizonyosak vagyunk „valamiben”, ami „utána jön”.
· Hallaniuk kell, hogy mi ez: hogy ami „utána jön”, azt Jézus Krisztustól kaptuk, és azért vagyunk „mások”, mert Ő van velünk, vezet és átformál.
· Hallaniuk kell, hogy miért halt meg Jézus – az ő bűneikért is. Hallaniuk kell, hogy bűnösök, és Jézus váltságára van szükségük.

· Hallaniuk kell tőlünk és látniuk kell rajtunk, hogy Jézus él – tehát feltámadt.
· Ez még csak „feltámadás-logika”, nem feltámadás-hit, nem személyes találkozás Jézussal – azt ma is Isten Szentlelke munkálja, de ebből az „információból” („a hit hallásból van…”).
· Nekünk magunknak is „meg kell ismernünk feltámadásának erejét” (Fil 3,10).

· Miután „kárnak és szemétnek” ítéltem mindent, amiről úgy gondoltam, hogy Isten amiatt elégedett lehet velem, megismerhetem „feltámadása erejét”: azt, hogy már nem a saját erőmből kell „megfelelnem Istennek”, hanem az élő Krisztus jelenlétében élhetek, és ezért lát Isten igaznak.
· „… hogy valamiképpen eljussak a halottak feltámadására”. Az élő Krisztussal együtt járva részem lesz az Ő szenvedéseiben is, „hasonlóvá leszek az Ő halálához”. De nem esem kétségbe, hanem dicsőítem Őt, mert nem csak a „majd egyszer feltámadok”-ban reménykedem, hanem tudom, hogy ez az „út a feltámadásig”, amelyen Krisztus vezet.
